[V trenutku vizije...]
Leta 1816 smo.
35-letni zdravnik, René Laennec,
se sprehaja po Parizu.
Ustavi se in opazuje dva otroka, ki si pošiljata signale
preko dolge lesene deske.
Eden približa desko ušesu.
Drugi popraska po drugem koncu
in pošlje ojačan zvok po dolžini deske.
Laennec kasneje pregleda dekle, ki ima bolezen srca.
Pacientka je dobro razvita
in Laennec okleva,
ali naj pritisne uho kar na njene prsi.
Spomni se otrok z desko
in v trenutku vizije
dostojanstveno zvije list papirja
in en konec pristavi k ušesu,
drugega pa k mladenkinim bujnim prsim.
Čistost zvoka ga prevzame.
Naslednja tri leta Laennec razvija in testira materiale in mehanizme,
preden se odloči za votlo leseno cev s snemljivim čepom.
Njegova naprava postane predhodnik
kovinskih, plastičnih in gumijastih stetoskopov, ki so v rabi še danes.